Uncategorized | Професионална гимназия по икономика и туризъм "Проф. д-р Асен Златаров"
На гости в гр. Миовени, Румъния
Posted on 30 юни, 2014 by pgitadmin
По покана на кмета на гр. Миовени, Румъния, учениците Вероника, Пепи, Евтим, Роска и Димитринка, изучаващи специалността кетеринг, са в града от 27 до 30 юни. Заедно с тях е и техният учител Красимир Илиев. Те ще участват в кулинарни демонстрации по случай празника на гр. Миовени. За нас е голяма чест да бъдем в Миовени, където присъстват общинари от Португалия, Франция, Швеция, Турция от Петрич и Никопол. Поканата дойде след посещението на кмета Йон Джорджеску в ПГИТ и той беше впечатлен от посрещането и от кетеринга, който учениците от ПГИТ бяха подготвили в негова чест.
ОЩЕ ЕДНА НАЦИОНАЛНА НАГРАДА
Posted on 18 юни, 2014 by pgitadmin
Елена Таракова от 8а клас спечели трето място в Международен конкурс „Заедно в ХХI век“, раздел „Мултимедийна презентация“, с 10-минутно филмче, посветено на първия космонавт Юрий Гагарин. Конкурсът има за цел да стимулира интереса на учениците към историята и бъдещето на българо-руските връзки и сътрудничество, да формира в подрастващото поколение чувство на приятелство между народите, а чрез средствата на изкуството да се даде възможност за творческата изява на учениците. Организатори на конкурса са Фондация „Устойчиво развитие за България”, Синдикатът на българските учители, Националният дворец на децата. Церемонията по награждаването се състоя в Руския културно-информационен център в София.
„Поход на книгите в ПГИТ“
Posted on 18 април, 2013 by pgitadmin
Учениците от ПГИТ ”Проф.д-р А.Златаров” се включват с редица прояви в националната кампания „Походът на книгите”, която се провежда от 2 до 23 април. Ученици от 10 клас ще прочетат любимите си книжки от детството заедно с деца от СОУ ”Никола Вапцаров” и ОДЗ”Здравец”. Маратонът на четенето в ПГИТ започна още на Коледа с инициативата „Да прочетем заедно за Коледа”. Откъси от свои любими книги ще прочетат в часовете си и учителите в ПГИТ като опит за връщане на съвременните млади хора към общуването с хубавата книга. В магията на четенето ще се потопят гости и участници в проявата „На гости при книгите”, която е предвидена за 19 април в Детски отдел на библиотеката при читалище „Братя Миладинови”. Златаровци ще представят пред първокласници от СОУ ”Антон Попов” любими детски писатели, чиито произведения са се превърнали в литературна класика още след създаването си. Табло „Великите книги на човечеството” и радиопредаване, посветено на световния ден на книгата, са другите мероприятия, с които ПГИТ ще подкрепи идеите на националната кампания „Походът на книгите”. Тя се организира от Организатори са Асоциация „Българска книга“, Българската библиотечно-информационна асоциация, МОМН, сайта „Аз чета” и редица неправителствени организации.
ПГИТ отбеляза 16 април – Деня на българската Конституция
Ученици от ПГИТ ”Проф.д-р Асен Златаров” проведоха среща с адвокат Даниела Талева. Поводът бе денят на българската Конституция и професионален празник на юриста. Младите възпитаници на училището бяха запознати с правата и задълженията, произтичащи от Конституцията, държавното устройство, принципите за разделение на властите и др. Целта е повишаване на правната им култура. Сътрудничеството между ПГИТ и представители на Районен съд – Петрич, както и членове на адвокатската колегия в града се разширява непрекъснато. В учебното заведение се изучават като задължителна професионална подготовка редица правни дисциплини, което провокира интереса на учениците от една страна, а от друга учителите разнообразяват използвните методи на преподаване, за да направят уроците по-интересни.
ДОСТОЙНО ПРЕДСТАВЯНЕ НА РЕГИОНАЛНИТЕ СЪСТЕЗАНИЯ ПО ПРОФЕСИИ
Posted on 8 април, 2013 by pgitadmin
Здравка Петрова от 12”в” клас ще се състезава за званието „Най-добър млад барман” в Пловдив по време на Панорамата на професионалното образование. Умения, креативност, сръчност – това бяха качествата, с които Здравка впечатли журито на Регионалните сътезания по професии във Велинград. Пожелаваме й успех в Пловдив на 18-20 април 2013г.! Тя се подготвя под ръководството на г-н Красимир Илиев.
Във Велинград в категориите ”Най-добър млад готвач” и ”Най-добър млад сервитьор” се състезаваха Петър Трайчев с ръководител г-жа Мария Илиева и Боряна Тасева с ръководители г-жа Летка Кърпачева и г-жа Светла Кръстева. Въпреки доброто си представяне тази година те не успяха да се класират за националните сътезания, но сме сигурни, че през следващата ще бъдат сред победителите.
АНТОНИЯ АТАНАСОВА Е СРЕД НАЙ-ДОБРИТЕ МЛАДИ СЧЕТОВОДИТЕЛИ В СТРАНАТА
Антония Атанасова, ученичка от 11”б” клас се представи достойно на националното състезание по счетоводство ,което се проведе в Хасково на 28-29 март.,т.г. Тя получи правото да се състезава с връстниците си от цялата страна с отличния си резулт на училищния кръг. С постигнатите 84 точки на училищния кръг тя се нареди на девето място сред всички 20 допуснати за националния кръг. В Хасково Антония показа, че не случайно е сред най-добрите млади счетоводители. С много упоритост, постоянство и под вещото ръководство на г-жа Илинка Панова, Тони се представи отлично с резултат 79 точки. ПГИТ показа, че подготвя отлично подготвени кадри както в областта на икономиката, така и в областта на Хотелиерството и ресторантьорството.